GPSC บวกกว่า 5% ทุบสถิติ “ออลไทม์ไฮ” โบรกฯชูเป้า 92 บ. ชี้หุ้นเด่นสุดในกลุ่มโรงไฟฟ้า
GPSC บวกกว่า 5% ทุบสถิติ "ออลไทม์ไฮ" โบรกฯชูเป้า 92 บ. ชี้หุ้นเด่นสุดในกลุ่มโรงไฟฟ้า โดย ณ เวลา 15.01 น. ราคาอยู่ที่ 82 บาท เพิ่มขึ้น 4 บาท หรือ 5.13% สูงสุดที่ระดับ 82 บาท ต่ำสุดที่ระดับ 77.50 บาท มูลค่าการซื้อขาย 947.21 ล้านบาท
17 ม.ค. 2561

ผู้สื่อข่าวรายงานว่า หุ้นบริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 15.01 น. ราคาอยู่ที่ 82 บาท เพิ่มขึ้น 4 บาท หรือ 5.13% สูงสุดที่ระดับ 82 บาท ต่ำสุดที่ระดับ 77.50 บาท มูลค่าการซื้อขาย 947.21 ล้านบาท

โดยราคาหุ้น GPSC ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 18 พ.ค. 2558
ด้าน บล.ซีไอเอ็มบี ระบุในบทวิเคราะห์ (17 ม.ค.) แนะนำ “ถือ” ราคาเป้าหมาย 92 บาท/หุ้น โดยเชื่อว่า GPSC เป็นหุ้นที่น่าสนใจที่สุดในอุตสาหกรรมโรงไฟฟ้า จากอัตราการเติบโตของกำไรจาก SPP, XPCL และ ESS ในปี 61-62
ขณะที่กำไรจาก SPP จะผลักดันกำไรของ GPSC ในปี 61-62 หลังจากที่ได้ COD โครงการ IRPC-CP เฟส 2 และ BIC-2 ในปี 2561 พร้อมทั้ง XPCL จะเป็นปัจจัยผลักดันรายได้ของ GPSC ที่สองจากปี 62 เป็นต้นไปหลังจาก COD ใน เดือนตุลาคม 2562 จากมาร์จิ้นที่สูงของ XPCL และ โรงไฟฟ้าพลังน้ำโครงการใหญ่ 1,280 MW
อย่างไรก็ตาม GPSC อาจเป็นหนึ่งในผู้ชนะการประมูลในธุรกิจ ESS  ในปี 61-62